ચાર મજલાની અદ્યતન સુવિધાઓથી સજ્જ આ શાળામાં વર્ગખંડો, પુસ્તકાલય, કોમ્પ્યુટર લેબોરેટરી, વિજ્ઞાન પ્રયોગશાળા, પ્રાર્થના હોલ જેવી અનેક સુવિધાઓ વિદ્યાર્થીઓ માટે ઉપલબ્ધ છે. ગુજરાતી તથા અંગ્રેજી માધ્યમની આ શાળાનો ઉદ્ઘાટન તથા લોકાર્પણ સમારોહ મહંત દેવપ્રસાદજી મહારાજ, ભાગવતાચાર્ય રમેશભાઈ ઓઝા , ઉમરેઠ સંતરામ મંદિરના મહંત ગણેશદાસજી મહારાજ, સંતરામ મંદિરના સંત નિર્ગુણદાસજી મહારાજ, સત્યદાસજી મહારાજ તથા સંતરામ મંદિરના સંતો સાથે દેવાંગભાઈ પટેલના સાંનિધ્યમાં ઊજવાઈ ગયો. આ પવિત્ર દિવસ એટલા માટે યાદગાર બન્યો કે રથયાત્રાની સાથે સાથે મહંત દેવપ્રસાદજી મહારાજ તથા દેવાંગભાઈ પટેલ (ઇપ્કોવાળા)નો જન્મદિવસ હોવાથી આ ત્રિવેણી સંગમસમો કાર્યક્રમ ઊજવાયો હતો.